**Token**, հաշվի միավոր, որը կրիպտոարժույթ չէ և նախատեսված է որոշ ակտիվներում թվային հաշվեկշիռը ներկայացնելու համար, այլ կերպ ասած՝ թվային աշխարհում հանդես է գալիս որպես «արժեթղթերի փոխարինող»։ Token-ները գրառումներ են գրանցամատյանում, որոնք բաշխված են բլոկչեյն շղթայում։ Token-ների կառավարումը սովորաբար իրականացվում է սմարթ-պայմանագրի միջոցով, որը գրանցում է token-ների սեփականատերերի հաշիվների մնացորդների արժեքները և որը հնարավորություն է տալիս փոխանցել դրանք մի հաշվից մյուսը։ Token մուտք գործել կարելի է հատուկ հավելվածների միջոցով, որոնք օգտագործում են էլեկտրոնային ստորագրության սխեմաներ։ Այսօր գոյություն ունեցող token-ների մեծ մասը ձևավորվում է Ethereum-ի Blockchain արձանագրության վրա` ERC-20 ստանդարտի համաձայն։ Այսօր token-ների բազմաթիվ տեսակներ կան, նույնիսկ կա մարտի 8-ին նվիրված token:

Token-ների տեսակները
--------------------

### Հավելվածների token-ներ կամ token-ներ-ժետոններ

Հավելվածի token-ները, որոնք կոչվում են նաև Ապկոինսներ (Appcoins), ուտիլիտար token-ներ, օգտագործողի token-ներ, նախատեսված են բաշխված ցանցի կողմից մատուցվող ծառայություններին հասանելիություն ստանալու համար։ Օրինակ, Ethereum ցանցում հավելվածներ ստեղծելու համար Ձեզ անհրաժեշտ է ձեռք բերել Եթեր (անգլ.՝ ether) token-ը։ Emercoin ապակենտրոնացված ցանցային ծառայությունների վճարման համար կպահանջվեն նույնանուն token-ներ։

### Token-ներ-բաժնետոմսեր

Token-ներ-բաժնետոմսերը նախատեսված են ներդրումներ ներգրավելու համար, որոնք անհրաժեշտ են գոյություն ունեցող զարգացման նախագծերի մշակման կամ զրոյից ցանց կառուցելու համար։ Ի տարբերություն token-ներ-ժետոնների` դրանք չեն օգտագործվում ցանցային հավելվածներ մուտք գործելու համար, դրանք հանդես են գալիս որպես ընկերության թվային բաժնետոմսեր։ Token-ներ-բաժնետոմսերը դասական բաժնետոմսային շուկայի թվային անալոգն են. ներդրողները, token-ների սեփականատերերը շահաբաժիններ ստանալու նպատակով գնում են token-ներ, որոնք հանդիսանում են եկամտի տոկոսը կամ ցանցային գործարքների համար միջնորդավճարների մի մասը։ Օրինակ, Sia-ն վճարում է token-ների սեփականատերերին եկամտի 3,9%-ը տեղեկատվության պահպանման համար։ Ապակենտրոնացված ինքնավար կազմակերպությունում, օրինակ, Token-ներ-բաժնետոմսերը հանդես են գալիս որպես ընկերության բաժնեմաս։

### Վարկային token-ներ

Վարկային token-ներն այն token-ներն են, որոնք օգտագործվում են կարճաժամկետ փոխառության նպատակով` վարկի գումարի հետագա տոկոսների վճարմամբ։ Վարկային token-ներ օգտագործող առաջին նախագծերից մեկը Steemit ցանցն էր, որն օգտագործում էր SD token-ներ (Steam Dollar): Գնելով այս token-ը` օգտագործողը պետք է ստանա տարեկան 10 տոկոս, իսկ վճարումները կատարվում են նույն SD token-ի տեսքով։

Եզակի token-ներ
---------------

Եզակի token-ներն (Non-fungible token) այն token-ներն են, որոնք չունեն փոխանակելիության հատկություն։ Դրանք կարող են օգտագործվել խաղային օբյեկտների, թվային արվեստի օբյեկտների, շարժական և անշարժ գույքի սեփականության մասին բլոկչեյնում տեղեկատվություններ գրանցելու համար։

Ինչո՞վ է token-ը տարբերվում կրիպտոարժույթից
-------------------------------------------

Token-ը և կրիպտոարժույթը նույն բանը չեն։ Ի տարբերություն կրիպտոարժույթների` token-ները կարող են թողարկվել և կառավարվել ամբողջովին կենտրոնացված։ Ստորև ներկայացված են token-ի և կրիպտոարժույթների միջև եղած տարբերությունները բիթքոյնի ստեղծող Սատոշի Նակամոտոյի ըմբռնմամբ։

Տարբերությունները token-ի և կրիպտոարժույթի միջև.

* token-ների էմիսիան կարող է լինել կենտրոնացված և ապակենտրոնացված, կրիպտոարժույթներինը` միայն ապակենտրոնացված,
* token-ների գործարքների ստուգումը կարող է լինել կենտրոնացված և ապակենտրոնացված, կրիպտոարժույթներինը՝ միայն ապակենտրոնացված,
* token-ների գնի վրա կարող է ազդել գործոնների շատ լայն ցանկը` բացի առաջարկից և պահանջարկից (լրացուցիչ token-ների թողարկում, այլ ակտիվների հետ կապ), կրիպտոարժույթների գինը լիովին կարգավորվում է շուկայի կողմից,
* պարտադիր չէ, որ token-ները գործարկվեն իրենց սեփական բլոկչեյնով, մինչդեռ կրիպտոարժույթները միշտ ունեն իրենց սեփական բլոկչեյնը։

Տես նաև
-------

* Կրիպտոարժույթ
* Բլոկչեյն
* ICO

Նշումներ
--------

1. ↑  Արժեթղթերի կամ թղթադրամների թողարկում

Ծանոթագրություններ
------------------

1. ↑  "Что такое токен?". Արխիվացված from the original on 2021 թ․ օգոստոսի 19. Retrieved 2018 թ․ փետրվարի 15.
2. ↑  "Что такое цифровые токены?". Արխիվացված from the original on 2018 թ․ փետրվարի 17. Retrieved 2018 թ․ փետրվարի 16.
3. ↑  "Токен имени 8 марта: в мире появилась первая женская криптовалюта | Технологии | Forbes.ru" (in անգլերեն). www.forbes.ru. Արխիվացված from the original on 2018 թ․ մայիսի 25. Retrieved 2018 թ․ մայիսի 24.
4. ↑  "ВИДЫ ТОКЕНОВ. УТИЛИТАРНЫЕ ТОКЕНЫ И ЦЕННЫЕ БУМАГИ". Արխիվացված from the original on 2020 թ․ սեպտեմբերի 25. Retrieved 2018 թ․ փետրվարի 16.
5. ↑  "Классификация токенов: виды цифровых активов в мире криптовалют". Արխիվացված from the original on 2018 թ․ փետրվարի 16. Retrieved 2018 թ․ փետրվարի 16.
6. ↑  "Что такое токен ICO?". Արխիվացված from the original on 2018 թ․ փետրվարի 16. Retrieved 2018 թ․ փետրվարի 16.
7. ↑  "ICO вместо IPO: классификация цифровых токенов". Արխիվացված from the original on 2018 թ․ փետրվարի 16. Retrieved 2018 թ․ փետրվարի 15.
8. ↑  "Что такое ICO и токены в криптовалютах: обзор видов и как на этом заработать". Արխիվացված from the original on 2018 թ․ փետրվարի 17. Retrieved 2018 թ․ փետրվարի 16.
9. ↑  "Уникальные токены NFT — Non Fungible Tokens". Արխիվացված from the original on 2020 թ․ մարտի 1. Retrieved 2020 թ․ մարտի 1.
10. ↑  Что такое токен Archived 2021-08-19 at the Wayback Machine. *Forklog.com*

Արտաքին հղումներ
----------------

* Что такое экономика токенов, или Почему блокчейн пожирает мир
* Блокчейн, криптовалюты, биткоин, токены, ICO… Что это такое?